**Notat fra skoleudviklingssamtalen 2025**

**Søndersøskolen**

Skoleudviklingssamtalen er obligatorisk jf. Folkeskoleloven. Formålet med skoleudviklingssamtalen er at skabe ramme for en tillidsfuld og faglig dialog om udvikling af skolen i et samarbejde mellem skolens ledelse og forvaltningen, hvor vi sammen stiller skarpt på den unikke skoles situationsbillede og skoleudvikling. Intentionen er at styrke den fælles viden og forståelse af skolens udfordringer, udviklingsområder og de udviklingsindsatser og prøvehandlinger, der iværksættes fremadrettet. Møderne er en vigtig del af den kvalitetsudvikling, som Furesø Skolevæsen har som ambition.

Notatet er udarbejdet på baggrund af den afholdte skoleudviklingssamtale den 6. februar 2025.

|  |  |
| --- | --- |
| **Deltagere**  | Gitte Meinert Jacobsen, Kasper Sumborg Stoholm, Kathrine Bladt Fruergaard, Marianne Haaning Hald, Dan Guul Simonsen og Per Christensen. |
| **Skolens situationsbillede** Tællende og fortællende data | Vi drøftede elevernes resultater ved FP9 i skoleåret 2023-2024, de nationale trivselsmålinger samt Folkeskolens nationale overgangstest (FNOT) i læsning og matematik.[Folkeskolens Nationale Overgangstest | Børne– og Undervisningsministeriet (uvm.dk)](https://www.uvm.dk/folkeskolen/test-evaluering-og-skoleudvikling/test--og-evalueringsredskaber/folkeskolens-nationale-overgangstest/folkeskolens-nationale-overgangstest) *Faglige resultater*Søndersøskolen faglige resultater ved prøverne FP9 2023-2024 er meget flotte. Gennemsnittet i de obligatoriske prøver ligger på 9,1 i 2023/24 sammenlignet med 2022-23, hvor det var 8,8. [Statistik om Karakterer | Børne- og undervisningsministeriet (uddannelsesstatistik.dk)](https://uddannelsesstatistik.dk/Pages/Topics/13.aspx)*Trivsel*Resultaterne af trivselsmålingen er generelt flotte. Søndersøskolen har fokus på ”støtte og udfordring” og hvordan skolen fremmer elevernes medbestemmelse i undervisningen. Søndersøskolen ligger højest på social trivsel. Andelen af elever med højest trivsel 89,5 % er den over landsgennemsnittet på 86,1 %. Søndersøskolen følger op på trivselsresultaterne bl.a. via årlige trivselskonferencer samt fokus på Louises Klinges 6 grundlæggende behov (behovene for sundhed, tryghed, autonomi, kompetence, samhørighed og for at bidrage). Skolens ledelse har fokus på elevfravær. [Trivselsmåling | Børne– og Undervisningsministeriet (uvm.dk)](https://www.uvm.dk/folkeskolen/test-evaluering-og-skoleudvikling/trivselsmaaling) |
| **Praksisfortællinger** Fortællinger fra praksis med eksempler på prøvehandlinger, der understøtter vendepunkter hen mod en anderledes skolehverdag.  | Søndersøskolen har fokus på at øge elevernes medbestemmelse som en opfølgning på den nationale trivselsundersøgelse. To elever fra 2. klasse og deres lærer fortalt om deres erfaringer med minivalgfag på 2. årgang. Eleverne havde mulighed for at vælge naturfag, dansk, kreativitet, kodning og matematik (fx skak). Initiativet har styrket elevernes oplevelse af medbestemmelse og motivation. Derudover fortalte elever og lærer om at børnene havde fået nye venskaber på tværs af klasserne.  |
| **Hvor skal skolen hen?**Prioriteringen af de vigtigste indsatser i lyset af skolens situationsbillede og Furesø skolevæsens strategiske ambition.  | Sønderskolen har fokus på tre strategiske fokusområder: * Stærke fællesskaber
* Kreative og innovative læringsmiljøer
* Sammenhængskraft

Søndersøskolen har stort fokus på at skabe deltagelsesmuligheder i fællesskaber for alle børn. Skolen har desuden fokus på udviklingen af stærke børnefællesskaber. |